**Сабақтың тақырыбы: Киімдер**

**Сынып: 2   
Сабақтың мақсаттары:** 1. Модуль бойынша алған білімдерін саралап, қорытынды жасау;   
2.Оқушының ақыл-ойын, білімге деген ынталарын дамыту, сұрақ-жауап беруге машықтандыру;   
3. Топта жұмыс істеу ережелерін орындау.ұлттық салт-дәстүрге, оның ішінде ұлттық   
І. Ұйымдастыру кезеңі: оқушылармен амандасу, оқушыларды түгендеу,   
оқушыларды сабақ тақырыбымен және мақсатымен таныстыру.

 Оқушыларды туған жыл мезгілдері бойынша топқа бөлу, отырғызу.   
- Балалар, бүгін біз сабақта осы жыл мезгілдерінде киетін киімдерді қайталаймыз, топпен жұмыс істейміз, әр түрлі тапсырмалар орындаймыз, білімімізді көрсетеміз.   
Олар: «қыс» тобы, «көктем» тобы, «жаз» тобы, «күзг» тобы.   
Енді тапсырмаларға көшейік. (Әр топқа плакаттар таратамын).   
**1. Тапсырма.** Әр топ өз жылы мезгілінде киетін киімдердің суретін салалы.

-Қыста, көктемде, жазда, күзде қандай киімдер киесіңдер? Олардың суреттерін салып, астынан жазу 5 минут уақыт беріледі. Оқушылар жауаптарына қарай «3», «4», «5» деген ұпай алады.   
І топ: көктемгі киімдері (күртке, шалбар, бәтеңке)   
ІІ топ: жазғы киімдері (жейде, көйлек, қалпақ, туфли   
ІІІ топ: күзгі киімдері (пальто, күртке, бәтеңке, джемпер   
IVтоп: қысқы киімдері (тон, құлақшын, бөкебай, пима, етік, қолғап)

Тақта алдына шығып , қорғайды. Басқа топ « Бес саусақ» әдісі бойынша бағалайды.  
**2- тапсырма.**Барлық киімдерді тізбекпен жазу. Бір сөзден жазып, келесі оқушыға береді. Солай жұмыс жалғастырылады. 3 минут

Тақта алдына шығып қорғау. Әр дұрыс жазылған сөз үшін бір смайлик таратылады. Соңынан көп ұпай жинаған топ аталады.

**3- тапсырма .**Артығын тап . Берілген сөздер тізбегінен артық сөзді ғана жазу.

Жасыл, қызыл, құлақшын, сары, қара, ақ. Он, жиырма, отыз, тон. Елу, жеті

Қалам, бәтеңке, дәптер, сызғыш, кітап. Алма, алмұрт, шие, құлпынай, бөкебай, етік.Әдемі, ащы, қолғап, дәмді, тәтті. Текше, доп, қуыршақ, қонжық, көйлек. Қыс, жаз, жейде, көктем, күз.  
**4-тапсырма.** «Пирамида» ойыны. Берілген сөздерден сөз өрбіту.   
Жейде. Бөкебай. Көйлек. Шалбар.   
**5-тапсырма** «Қуыршақты киіндіру» деп аталады. (сурет қуыршақты әр топқа жыл мезгіліне қарай киіндіріп, қандай киім кигізгендерін айтады)   
Үлгі: Мен қуыршақтың басына құлақшын, аяғына пима, қолына қолғап, үстіне тон кигіздім.   
**V. Пысықтау**. «Сұрақ-жауап» ойыны.   
Әр топ бір-біріне сұрақ қойып, жауап береді.   
Үлгі: Аяулым , сен қандай қысқы киімдерді білесің?   
Сенің етігің жылы ма?   
VІ. Cабақтың **қорытындысын** шығару.   
- Балалар, бүгін не туралы сөйлестік?   
- Қандай киімдер туралы сөйлестік?   
VІІ. **Бағалау.** Алған ұпай сандары бойынша бағалау.   
VІІІ. **Үй жұмысы.** Қазақтың ұлттық киімдерінің суретін салу және атын жазу.